Prěni naćisk za koncept nutřkowneho wuhotowanja předstajeny
Slepo (AK/SN). Twar Slepjanskeho němsko-serbskeho šulskeho centruma leži w předwidźanym časowym planje. Tole zdźěli nawoda twarskeho wotrjada tamnišeho zarjadniskeho zjednoćenstwa Steffen Seidlich zawčerawšim na posedźenju gmejnskeje rady. „Fundamenty za zakładnu a wyšu šulu kaž tež za sportownju su wubagrować započeli“, wón radźićelam zdźěli. Přidatnje běchu někotre přepytowanja zemskich worštow trěbne. We wobłuku zakładneje šule su mjeztym prěnje wopłóčkowe roły za kuchnju a nuzniki składźene. Wot 26. oktobra je dalše pjeć losow po wšej Europje wupisanych, mjez druhim za wokna a za izolaciju třěchi. Zapodate poskitki předewzaćow chcedźa sej 4. decembra na gmejnskim zarjedźe bliže wobhladać.
ces_Latn szl_Latn